หาสาเหตุทำคอแห้งระคายคอแล้วแก้ไขให้ตรงจุด บรรเทาอาการคอแห้งระคายคอ
คอแห้งแสดงว่าดื่มน้ำไม่เพียงพอ ถ้าดื่มน้ำมากพอแล้ว โดยเฉพาะน้ำเปล่า จะไม่มีปัญหาเรื่องคอแห้งระคายคอเลย เพราะงั้นให้หมั่นจิบน้ำหรือเครื่องดื่มอื่นเรื่อยๆ ตลอดวัน  ลดปริมาณเครื่องดื่มที่มีคาเฟอีนหรือแอลกอฮอล์ เป็นอะไรที่นักกีฬาเขาแนะนำกัน เพราะสารที่ว่าทำให้ร่างกายขาดน้ำได้ ถึงเครื่องดื่มพวกนี้จะเน้นโฆษณาว่าช่วยดับกระหาย แต่ความจริงไม่ใช่อย่างนั้นนี่สิ ยาบางตัวก็ทำให้คอแห้ง ขาดน้ำได้ เพราะงั้นต้องปรึกษาคุณหมอหรือเภสัชกรถึงอาการที่เกิดขึ้น สูบบุหรี่แล้วอันตรายต่อร่างกายสารพัด ยิ่งถ้ารวมกับสารที่ทำให้ระคายคออย่างฝุ่นผงและมลภาวะ ยิ่งทำให้คอแห้งไปกันใหญ่ ถ้ารู้สึกคอแห้งระคายคอ (ถึงยังไม่รู้สึกก็ต้องกันไว้ก่อน) แนะนำให้หลีกเลี่ยงบุหรี่และมลภาวะอื่นๆ ที่อันตรายต่อจมูกและคอ หายใจทางปาก นอกจากทำให้ในลำคอเจออากาศแห้งๆ ภายนอกแล้ว ยังทำให้อากาศไม่ได้ผ่านช่องทางปกติที่มีความชื้นอย่างจมูกด้วย ไม่ต้องสงสัยเลยว่าทำไมคุณถึงคอแห้งเวลาจมูกตัน ต้องหายใจทางปากแทน ถ้ารู้สึกคอแห้งผากโดยเฉพาะหลังตื่นนอน เป็นไปได้มากว่าคุณนอนอ้าปาก ซึ่งเป็นสัญญาณบอกความผิดปกติของต่อมอะดีนอยด์ ที่อาจเป็นต้นเหตุของไซนัสอักเสบ กรดในกระเพาะที่ไหลย้อนขึ้นมาที่หลอดอาหาร ทำให้เกิดอาการระคายเคืองต่างๆ ในคอได้ รวมถึงคอแห้งด้วย ย้ำอีกทีว่าถ้าคอมักแห้งหลังตื่นนอน นี่ก็อาจเป็นสาเหตุหนึ่ง ถ้าชอบเป็นกรดไหลย้อนกลางดึก ให้ลดอาหารที่มีฤทธิ์เป็นกรดช่วงมื้อเย็นมื้อค่ำ หนุนหมอนให้สูงขึ้น หรือหาอะไรมาหนุนหัวเตียงให้สูงขึ้น ไม่ก็ปรึกษาคุณหมอหรือเภสัชกรเรื่องยาแก้กรดไหลย้อน ช่วงที่อากาศหนาวๆ หรือใครอยู่ในห้องแอร์ทั้งวัน อากาศจะแห้งมาก ไม่ค่อยมีความชื้น อย่างในเมืองนอกที่ใช้ฮีตเตอร์ด้วยยิ่งแห้งไปกันใหญ่ ทำให้คอแห้งระคายคอ ถ้าได้ละอองเย็นจากเครื่องทำความชื้นก็จะช่วยบรรเทาอาการคอแห้งได้ เพราะเยื่อบุคอชุ่มชื้น นี่แหละโอกาสให้ได้ออกไปนอกห้องแอร์ สูดอากาศบริสุทธิ์ เดินเล่น หรือเล่นกีฬาให้เหงื่อออกบ้าง! ถ้าคอแห้งเพราะโรคหรืออาการผิดปกติบางอย่าง มักจะไม่ร้ายแรง แค่น่ารำคาญ เช่น เกิดจากโรคภูมิแพ้หรือไข้หวัดธรรมดา แต่ก็อาจเป็นสัญญาณบอกอาการเบื้องต้นของโรคที่อันตรายก็ได้เหมือนกัน  คอแห้งอาจเป็นสัญญาณหรืออาการเบื้องต้นของโรคที่ร้ายแรงกว่า ถ้าเจ็บคอเรื่อยๆ ร่วมด้วย ยิ่งควรไปหาหมอหูคอจมูก อย่างน้อยจะได้สบายใจว่าไม่เป็นโรคอะไรที่อันตราย ถ้ามีไข้และปวดเมื่อตามตัวร่วมด้วย ให้ไปหาหมอเผื่อมีอาการติดเชื้อที่น่าเป็นห่วง เป็นหลักการเดียวกับเครื่องทำความชื้น (humidifier) คืออยู่ในที่ร้อนชื้นให้เยื่อบุคอแห้งระคายได้ชุ่มชื้นขึ้น เพราะงั้นนี่แหละโอกาสให้คุณได้นอนแช่น้ำอุ่นจัดนานๆ ให้สบายตัว  อีกวิธีง่ายๆ คือต้มน้ำในหม้อ ยกลงจากเตา เอาผ้าขนหนูคลุมหัว แล้วยื่นหน้าไปสูดดมไอน้ำ แต่ระวังอย่าให้ไอน้ำถึงขนาดร้อนลวก  หรือซื้อหม้อนึ่งแบบที่ไม่แพงมาก มาวางไว้ในห้องนอนหรือที่หัวเตียงแทนก็ได้ จะเห็นผลกว่าต้มน้ำ เกลือช่วยฆ่าเชื้อโรคในช่องปากและลำคอ แถมลดอาการแห้งระคายคอ ให้กลั้วคอด้วยน้ำเกลือ 1 - 2 ครั้งต่อวัน จะช่วยบรรเทาอาการคอแห้งระคายได้  ผสมเกลือ 1 ช้อนชาในน้ำร้อนปริมาณไม่ต้องมาก ทิ้งไว้สักพักแล้วเติมน้ำเย็นลงไป กลั้วคอด้วยน้ำผสมเกลือ 1 - 2 ครั้งต่อวัน ครั้งละ 30 - 60 วินาที กลั้วคอเสร็จแล้วบ้วนทิ้ง ห้ามกลืนเด็ดขาด บางคนก็กลั้วคอด้วยน้ำส้มสายชูหมักจากแอปเปิ้ลที่เจือจางแล้ว (1 ช้อนโต๊ะต่อน้ำ 1 ถ้วยตวง) รสชาติน่าขนลุกนิดๆ แต่บอกเลยว่าเห็นผล อย่างน้อยรสชาติก็ดีกว่าน้ำเกลือหรือน้ำส้มสายชูหมักจากแอปเปิ้ลก็แล้วกัน! นอกจากข้นเหนียว ช่วยเคลือบให้ชุ่มคอแล้ว น้ำผึ้งยังมีสรรพคุณฆ่าเชื้อด้วย ผึ้งถึงได้ชอบนัก ยาอมหรือลูกอม รวมถึงหมากฝรั่ง ช่วยกระตุ้นให้น้ำลายไหล บรรเทาอาการแห้งระคายคอ เลือกที่ไม่มีน้ำตาล (sugar-free) จะได้ไม่ต้องรักษาฟันผุอีกโรค หลายคนดื่มเครื่องดื่มร้อนแล้วรู้สึกสบายคอ เพราะงั้นให้ลองดื่มชาที่คาเฟอีนน้อยๆ อาจจะผสมน้ำผึ้งกับมะนาวไปสักหน่อย จะช่วยให้ชุ่มคอขึ้นได้  ชาสมุนไพรที่รู้จักกันดี อย่างชาคาโมไมล์ จะช่วยให้ชุ่มคอ แต่หลายคนก็เลือกชงชาเปปเปอร์มินต์ ขิง กานพลู รากชะเอมเทศ รากของต้นมาร์ชแมลโลว์ เอ็กไคนาเซีย (echinacea) และเปลือกต้นสลิปเปอร์รี่เอล์ม (slippery elm) แทน  ชงชาแล้วลองเติมน้ำผึ้งหรืออบเชย (ซินนามอน) ลงไปดู เพราะเขาว่า 2 อย่างนี้มีสรรพคุณช่วยเรื่องการฟื้นตัว
ดื่มน้ำเยอะๆ. ระวังควันบุหรี่กับมลพิษ. ชอบหายใจทางปากหรือเปล่า. อาจเป็นเพราะกรดไหลย้อน (acid reflux หรือ Gastroesophageal Reflux Disease (GERD)). ใช้เครื่องทำความชื้นแก้อากาศแห้ง. ตัดประเด็นเรื่องโรคอันตรายร้ายแรง. สูดดมไอร้อน. กลั้วคอด้วยน้ำอุ่นผสมเกลือ. น้ำผึ้งช่วยให้ชุ่มคอ. กินลูกอมหรือยาอมเพิ่มน้ำลาย. ดื่มชาร้อน.
https://www.wikihow.com/Deal-with-a-Dry-Throat https://www.wikihow.com/Deal-with-a-Dry-Throat
Addressing Conditions That Can Cause Dry Throat Soothing the Symptoms of Dry Throat